Document ID: 31993R2827

ΚΑΝΟΝΙΣΜΟΣ (ΕΟΚ) αριθ. 2827/93 ΤΗΣ ΕΠΙΤΡΟΠΗΣ της 15ης Οκτωβρίου 1993 για την τροποποίηση του κανονισμού (ΕΟΚ) αριθ. 936/93 όσον αφορά το ποσό της προσωρινής ειδικής αποζημίωσης για τις αποστολές ορισμένων οπωροκηπευτικών καταγωγής Ελλάδας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3438/92 του Συμβουλίου της 23ης Νοεμβρίου 1992 που προβλέπει ειδικά μέτρα για τη μεταφορά ορισμένων νωπών οπωροκηπευτικών, καταγωγής Ελλάδας (1) και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 3438/92 θέσπισε προσωρινή ειδική αποζημίωση για τις αποστολές, κατά το 1992 και 1993, με φορτηγά, με πλοία ή βαγόνια-ψυγεία, από την Ελλάδα προς τα άλλα κράτη μέλη με εξαίρεση την Ιταλία, την Ισπανία και την Πορτογαλία, των νωπών οπωροκηπευτικών που αναφέρονται στο άρθρο 1 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των οπωροκηπευτικών (2), όπως τροποποιήθηκε τελευταία από τον κανονισμό (ΕΟΚ) αριθ. 638/93 (3)-
ότι ο κανονισμός (ΕΟΚ) αριθ. 936/93 της Επιτροπής της 21ης Απριλίου 1993 περί λεπτομερών κανόνων εφαρμογής των κανονισμών (ΕΟΚ) αριθ. 3438/92 του Συμβουλίου όσον αφορά τα ειδικά μέτρα σχετικά με την μεταφορά ορισμένων οπωροκηπευτικών που προέρχονται από την Ελλάδα (4), όπως τροποποιήθηκε από τον κανονισμό (ΕΟΚ) αριθ. 1827/93 (5), καθόρισε το ποσό της προσωρινής ειδικής αποζημίωσης-
ότι το συμπληρωματικό κόστος μεταφοράς των νωπών οπωροκηπευτικών προς τα άλλα κράτη μέλη της Κοινότητας αυξήθηκε σημαντικά, ιδίως εξαιτίας της γενίκευσης του γιουγκοσλαβικού εμπάργκο για τις μεταφορές υπό διαμετακόμιση- ότι, κατά συνέπεια, πρέπει να αυξηθεί το κατ' αποκοπήν ποσό της αποζημίωσης για τις αποστολές του τελευταίου τριμήνου το 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 936/93 το ποσό των "2,3 Ecu" αντικαθίσταται από το ποσό των "4 Ecu".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Εφαρμόζεται στις αποστολές που πραγματοποιούνται από την 1η Οκτωβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 1993.

Labels: 8
3
17
18